Apollo 14

Apollo 14 oli kahdeksas miehitetty avaruuslento Apollo-ohjelmassa ja kolmas, joka laskeutui Kuuhun. Lennolla laskeuduttiin Fra Mauron alueelle, jonne dramaattisen Apollo 13:n suunniteltiin laskeutuvan. Lento onnistui monista ongelmista huolimatta. == Lennon kulku == thumb|Komentomoduuli Kitty Hawk esillä Kennedyn avaruuskeskuksessa. Kun alus lähti Maan kiertoradalta kohti Kuuta, sen piti kääntyä ympäri ja telakoitua kolmannen vaiheen nokassa olevaan kuumoduuliin. Telakointia yritettiin viisi kertaa ennen kuin se onnistuihttp://www.astronautix.com/flights/apollo14.htm, Apollo 14 . Virtapiiriongelma häiritsi laskeutumista ja olisi keskeyttänyt lennon, jos se olisi ilmaantunut laskeutumismoottorin käytön jälkeen. Kyse oli hätätilanteeseen tarkoitetusta keskeytystoiminnasta, jossa laskeutumisosa irrotettiin ennen aikojaan, ja nousuosan moottori käynnistyisi. Astronautit ohjelmoivat kuumoduulin tietokoneen uudelleen maasta tulleiden ohjeiden mukaan. Tämä uudelleenohjelmointi esti vahingossa laskeutumistutkaa saamasta kaikua Kuun pinnasta. Astronautit kiersivät tutkan käsiohjauksella osoittamaan kohti Kuun pintaa. Komentaja Alan Shepard laskeutui tämän jälkeen käsiohjauksella lähemmäs aiottua kohdetta kuin koskaan Apollo-lennoilla. Laskeutuminen jäi vain 180 metriä liian lyhyeksihttp://www.astronautix.com/flights/apollo14.htm. Kuussa Shepard löi kaksi golfpalloa, jotka lensivät ehkä 130-370 metriä. Tämä on laskettu jälkikäteen, astronautit eivät käyneet golfpalloja hakemassa. Astronautit räjäyttelivät pieniä panoksia, joista syntyi järistysaaltoja. Järistysaaltoja mitattiin seismometreilla, ja niinpä järistysaaltojen heijastumisista saatiin jonkin verran tietoa Kuun rakenteesta. Kuun pinnalla käytettiin ensi kertaa pyörää, eräänlaisia kottikärryjäGatland: Kohti avaruutta, sivu 163. Astronauttien oli määrä ottaa näytteitä kivisestä Cone-kraatterista. He kävelivät vahingossa sen ohi. Kuun pinnalla on vaikeaa arvioida etäisyyksiä ja maaston muotojaKuun elämäkerta, sivu 264. Koska astronautit liikkuivat niin hitaasti, he eivät ehtineet ottaa näytteitä sieltä ennen kuin lennonjohto määräsi astronautit palaamaan takaisinhttp://www.lpi.usra.edu/lunar/missions/apollo/apollo_14/surface_opp/, Apollo 14 Mission. Myöhemmillä lennoilla astronautit kykenivät suunnistamaan Kuussa kuuautoissa olevien laitteiden avulla. Lennon laukaisu oli 31. tammikuuta 1971 kello 21.03.02 UTC Kennedy Space Centeristä. Lento laskeutui Kuuhun Fra Mauron ylängölle 5. helmikuuta 1971 kello 9.18.11 UTC ja viipyi siellä 33 tuntia, 30 minuuttia ja 29 sekuntia. Paluu Maahan tapahtui 9. helmikuuta 1971 kello 21.05.00 UTC. Lennon kokonaiskesto oli 9 päivää, 1 minuutti ja 58 sekuntia. Komentomoduulin nimi oli Kitty Hawk ja kuumoduulin Antares. == Miehistö == * Alan Shepard, komentaja * Stuart Roosa, komentomoduulin pilotti * Edgar Mitchell, kuumoduulin pilotti == Kuukävely == EVA = extra-vehicular activity, aluksen ulkopuolinen toiminta ===EVA 1=== EVA 1 alkoi 5. helmikuuta 1971 kello 14.42.13 UTC Shepard – EVA 1 * Astui Kuuhun: 14.54 UTC * Takaisin kuumoduuliin: 19.22 UTC Mitchell – EVA 1 * Astui Kuuhun: 14.58 UTC * Takaisin kuumoduuliin: 19.18 UTC EVA 1 päättyi: 5. helmikuuta 1971 kello 19.30.50 UTC Kesto: 4 tuntia, 47 minuuttia ja 50 sekuntia ===EVA 2=== EVA 2 alkoi 6. helmikuuta 1971 kello 8.11.15 UTC Shepard – EVA 2 * Astui Kuuhun: 8.16 UTC * Takaisin kuumoduuliin: 12.38 UTC Mitchell – EVA 2 * Astui Kuuhun: 8.23 UTC * Takaisin kuumoduuliin: 12.28 UTC EVA 2 päättyi: 6. helmikuuta kello 12.45.56 UTC Kesto: 4 tuntia, 34 minuuttia ja 41 sekuntia == Yksityiskohtia == * Apollo 14 oli viimeinen kuulento, jolla astronautit laitettiin palattuaan karanteeniin. * Shepardilla oli mukanaan Kuussa golfmaila, jolla hän löi kaksi palloa. Hän väitti ensin toisen pallon lentäneen "maileja ja maileja ja maileja". Myöhemmin hän kuitenkin arvioi pallon lentäneen 200–400 metriä. *Shepard oli kuuhun laskeutuessaan 47-vuotias ja on vanhin kuukävelijä ==Lähteet== * * === Viitteet === ==Aiheesta muualla== Luokka:Apollo-ohjelma Luokka:Miehitetyt avaruuslennot Luokka:Vuoden 1971 avaruustoiminta